**РЕПУБЛИКА СРПСКА**

**ВЛАДА**

**ПРИЈЕДЛОГ**

**(по хитном поступку)**

**ЗАКОН**

**О ИЗМЈЕНИ ЗАКОНА О ПЛАТАМА ЗАПОСЛЕНИХ У**

**ОБЛАСТИ КУЛТУРЕ РЕПУБЛИКЕ СРПСКЕ**

**Бања Лука, децембар 2025. године**

**Приједлог**

**(по хитном поступку)**

**ЗАКОН**

**О ИЗМЈЕНИ ЗАКОНА О ПЛАТАМА ЗАПОСЛЕНИХ У**

**ОБЛАСТИ КУЛТУРЕ РЕПУБЛИКЕ СРПСКЕ**

Члан 1.

У Закону о платама запослених у области културе Републике Српске („Службени гласник Републике Српске“, бр. 11/19, 105/19, 49/21, 119/21, 68/22, 132/22, 112/23, 110/24 и 28/25) у члану 9. тачка 2) мијења се и гласи:

„2) друга платна група:

1. прва платна подгрупа:

* глумац првак, диригент, концерт-мајстор, умјетнички директор (висока

стручна спрема) .............................................................................................................. 30,47;

2. друга платна подгрупа:

* музејски савјетник, музејски педагог – савјетник, документариста савјетник, информатичар савјетник, конзерватор-рестауратор савјетник, библиотекар савјетник, библиограф савјетник, археограф савјетник, информатор савјетник, документариста савјетник, технички директор, директор општег сектора, савјетник за аудио-визуелне медије, савјетник за текстуалне медије, истраживање, развојне политике и програме, савјетник за правну заштиту културних добара, музејске грађе и међународне сарадње,
* (висока стручна спрема) ................................................................................... 28,28;

3. трећа платна подгрупа:

* виши кустос, виши библиотекар, виши библиограф, виши археограф, виши информатор, виши конзерватор, виши информатичар, виши музејски педагог, виши документариста и виши конзерватор-рестауратор (висока

стручна спрема) ................................................................................................. 27,35;

4. четврта платна подгрупа:

* послови стручних сарадника, конзерватор, рестауратор-конзерватор, драматург, глумац, историчар умјетности, етнолог, археолог, архивиста, кустос, кустос-педагог, зоолог, библиотекар, графички дизајнер, сценограф, костимограф, камерман, технолог, монтажер, продуцент, редитељ, лектор, музејски педагог, библиограф, археограф, документариста, аудио-видео дизајнер, вајар, биолог, информатичар, информатор, менаџер за односе са јавношћу, маркетинг менаџер, умјетнички фотограф, замјеник концерт-мајстора, вођа дионица, замјеник вође дионица, члан оркестра – tutti музичар, члан оркестра – први дувач, члан оркестра – други дувач, члан оркестра – харфа, члан оркестра – тимпан, члан оркестра – удараљке, тифлограф-графолог, сликар, аудио-дизајнер (висока стручна спрема)...................................................................................................................... 27,35;

5. пета платна подгрупа:

* секретар установе, шеф рачуноводства (висока стручна спрема) .............. 27,35;“.

Члан 2.

Овај закон се објављује у „Службеном гласнику Републике Српске“, а ступа на снагу 1. јануара 2026. године.

Број: ПРЕДСЈЕДНИК

Датум: НАРОДНЕ СКУПШТИНЕ

Ненад Стевандић

**ОБРАЗЛОЖЕЊЕ**

**ПРИЈЕДЛОГА ЗАКОНА О ИЗМЈЕНИ ЗАКОНА О ПЛАТАМА ЗАПОСЛЕНИХ У ОБЛАСТИ КУЛТУРЕ РЕПУБЛИКЕ СРПСКЕ**

**(по хитном поступку)**

**I УСТАВНИ ОСНОВ** **ЗА ДОНОШЕЊЕ ЗАКОНА**

Уставни основ за доношење Закона о измјени Закона о платама запослених у области културе Републике Српске (по хитном поступку) садржан је у члану 39. став 5. Устава Републике Српске, према којем свако по основу рада има право на зараду, у складу са законом и колективним уговором, као и у Амандману XXXII став 1. тачка 17. на члан 68. Устава Републике Српске, према којем Република уређује и обезбјеђује финансирање остваривања права и дужности Републике.

Чланом 70. тачка 2. Устава Републике Српске прописано је да Народна скупштина Републике Српске доноси законе, друге прописе и опште акте.

**II УСКЛАЂЕНОСТ СА УСТАВОМ, ПРАВНИМ СИСТЕМОМ И ПРАВИЛИМА ЗА ИЗРАДУ ЗАКОНА И ДРУГИХ ПРОПИСА** **РЕПУБЛИКЕ СРПСКЕ**

Према Мишљењу Републичког секретаријата за законодавство број: 22.04-020-3459/25 од 3. децембра 2025. године, уставни основ за доношење овог закона садржан је у члану 39. став 5. Устава Републике Српске, којим је прописано да свако по основу рада има право на зараду, у складу са законом и колективним уговором, у Амандману XXXII тачка 17) на члан 68. Устава Републике Српске, према којем Република уређује и обезбјеђује финансирање остваривања права и дужности Републике и у члану 70. став 1. тачка 2. Устава Републике Српске, према којем Народна скупштина Републике Српске доноси законе, друге прописе и опште акте.

Обрађивач овог закона је, у складу са чланом 41. став 1. тачка 5) и чланом 56. Правила за израду закона и других прописа Републике Српске („Службени гласник Републике Српске“, број 24/14), навео разлоге за доношење овог закона. У вези с тим, основни разлог за доношење овог закона је повећање плате радника с циљем побољшања њиховог економско-социјалног положаја. Измјене овог закона представљају још једну од мјера Владе Републике Српске које доприносе привредном расту и повећању плата радника, као и побољшању економско-социјалног положаја запослених у области културе у Републици Српској.

У Образложењу предложеног Закона обрађивач је, у складу са чланом 213. Пословника о раду Народне скупштине Републике Српске („Службени гласник Републике Српске“, број 66/20), као разлог за доношење Закона по хитном поступку навео чињеницу да измјеном овог закона долази до повећање личних примања, а то се свакако може цијенити као мјера која је од општег интереса за Републику Српску.

На предложени Закон о измјени Закона о платама запослених у области културе Републике Српске (по хитном поступку) Републички секретаријат за законодавство није имао примједаба у смислу његове усаглашености са Уставом, правним системом Републике Српске и Правилима за израду закона и других прописа Републике Српске и мишљења смо да се овај закон може упутити даље на разматрање.

**III УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ**

Према Мишљењу Министарства за европске интеграције и међународну сарадњу, број 17.03-020-3466/25 од 3. децембра 2025. године, а након увида у прописе Европске уније и анализе Приједлога закона о измјени Закона о платама запослених у области културе Републике Српске (по хитном поступку), нису установљени обавезујући секундарни извори права ЕУ који уређују материју достављеног приједлога. Због тога у Изјави о усклађености стоји оцјена „непримјењиво“.

**IV РАЗЛОЗИ ЗА ДОНОШЕЊЕ ЗАКОНА**

Разлог за доношење овог закона је побољшање материјалног положаја и услова живота запослених радника у области културе Републике Српске.

На основу Споразума о динамици усклађивања платних коефицијената запослених са високом стручном спремом у области образовања и културе Републике Српске, од 21. августа 2023. године, те Споразума о измјени Споразума о динамици усклађивања  платних коефицијената запослених са високом стручном спремом у области образовања и културе Републике Српске од 1. децембра 2023. године, који су потписани од стране Министарства просвјете и културе, Министарства за научнотехнолошки развој и високо образовање и Синдиката образовања, науке и културе Републике Српске, више пута долазило је до повећања плата запослених радника са високом стручном спремом у области образовања и културе који имају платни коефицијент нижи од платног коефицијента пете платне групе дефинисаног Законом о платама запослених у органима управе.

Приједлогом овог закона, имајући у виду претходно наведено, извршено је потпуно усклађивања  платних коефицијената запослених са високом стручном спремом у области културе Републике Српске са запосленима са високом стручном спремом у органима управе Републике Српске који имају платни коефицијент нижи од платног коефицијента пете платне групе дефинисаног Законом о платама запослених у органима управе. Такође, указала се потреба и за дефинисањем новог радног мјеста у музејским установама с циљем унапређења организације рада и ефикаснијег функционисања музејских установа.

Измјене овог закона представљају још једну од мјера Владе Републике Српске које доприносе привредном расту и повећању плата радника, као и побољшању економско-социјалног положаја запослених у области културе Републике Српске.

**V РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ**

Чланом 213. Пословника Народне скупштине Републике Српске („Службени гласник Републике Српске“, број 66/20) дата је могућност, изузетно, за доношење закона по хитном поступку у случају када се законом уређују питања и односи настали усљед околности које нису могле да се предвиде, а недоношење закона по хитном поступку би могло проузроковати штетне посљедице по живот и здравље људи, безбједност Републике и рад органа и организација и ако је то у општем интересу.

Предложеним Законом о измјени Закона о платама запослених у области културе Републике Српске додатно се повећавају плате запослених радника у области културе Републике Српске, с циљем побољшања материјалног положаја ове категорије радника, на основу чега долази до повећања личних примања, а то се свакако може цијенити као мјера која је од општег интереса за Републику Српску.

Будући да наведена мјера има директан утицај на буџет Републике Српске, било је неопходно донијети овај закон, а то подразумијева и његово доношење по хитном поступку.

**VI ОБРАЗЛОЖЕЊЕ ПРЕДЛОЖЕНИХ РЈЕШЕЊА**

Чланом 1. Приједлога закона о измјени Закона о платама запослених у области културе Републике Српске (по хитном поступку) прописују се нови платни коефицијенти за запослене у установама културе Републике Српске.

Чланом 2. Приједлога закона прописано је објављивање и ступање на снагу овог закона.

**VII ПРОЦЈЕНА УТИЦАЈА ЗАКОНА, ДРУГИХ ПРОПИСА И ОПШТИХ АКАТА НА УВОЂЕЊЕ НОВИХ, ИЗМЈЕНУ ИЛИ УКИДАЊЕ ПОСТОЈЕЋИХ**

**ФОРМАЛНОСТИ КОЈЕ ОПТЕРЕЋУЈУ ПРИВРЕДНО ПОСЛОВАЊЕ**

Тачком V Одлуке о процјени утицаја прописа („Службени гласник Републике Српске“, број 8/23), процјена утицаја прописа не спроводи се на прописе који се доносе по хитном поступку.

**VIII РАЗЛОГ ЗА СТУПАЊЕ НА СНАГУ ЗАКОНА ПРИЈЕ ОСМОГ ДАНА**

**ОД ДАНА ОБЈАВЉИВАЊА У „СЛУЖБЕНОМ ГЛАСНИКУ**

**РЕПУБЛИКЕ СРПСКЕ“**

Чланом 109. Устава Републике Српске прописано је да закони и други општи акти ступају на снагу најраније осмог дана од дана објављивања, а да могу ступити на снагу и раније из нарочито оправданих разлога. Предложеним Законом о измјени Закона о платама запослених у областима културе Републике Српске (по хитном поступку) мијењају се платни коефицијенти запослених са високом стручном спремом на основу чега долази до повећање њихових личних примања, а то се свакако може цијенити као мјера која је од општег интереса за Републику Српску.

**IX  ФИНАНСИЈСКА СРЕДСТВА И ЕКОНОМСКА ОПРАВДАНОСТ**

**ДОНОШЕЊА ЗАКОНА**

За спровођење овог закона потребно је обезбиједити додатна средства у износу од 400.000 КМ. Неопходна средства обезбиједиће се у Буџету Републике Српске за 2026. годину.

**ПРИЛОГ**

**ЗАКОН О ПЛАТАМА ЗАПОСЛЕНИХ У ОБЛАСТИ КУЛТУРЕ**

**РЕПУБЛИКЕ СРПСКЕ**

(Текст предложене измјене уграђене у основни текст Закона)

Члан 9.

Запослени у установама културе разврставају се у платне групе и платне подгрупе са сљедећим платним коефицијентима за обрачун основне плате:

1) прва платна група:

1. прва платна подгрупа:

* директор установе републичког нивоа (висока стручна спрема) ............. 36,15;

2. друга платна подгрупа:

* директор установе матичног нивоа (висока стручна спрема) ................... 31,86;

3. трећа платна подгрупа:

* директор установе нивоа јединице локалне самоуправе (висока стручна

спрема) ........................................................................................................... 28,99;

**2) друга платна група:**

**1. прва платна подгрупа:**

* **глумац првак, диригент, концерт-мајстор, умјетнички директор (висока**

**стручна спрема) ...................................................................................................... 30,47;**

**2. друга платна подгрупа:**

* **музејски савјетник, музејски педагог – савјетник, документариста савјетник, информатичар савјетник, конзерватор-рестауратор савјетник, библиотекар савјетник, библиограф савјетник, археограф савјетник, информатор савјетник, документариста савјетник, технички директор, директор општег сектора, савјетник за аудио-визуелне медије, савјетник за текстуалне медије, истраживање, развојне политике и програме, савјетник за правну заштиту културних добара, музејске грађе и међународне сарадње, (висока стручна спрема) .............................................................. 28,28;**

**3. трећа платна подгрупа:**

* **виши кустос, виши библиотекар, виши библиограф, виши археограф, виши информатор, виши конзерватор, виши информатичар, виши музејски педагог, виши документариста и виши конзерватор-рестауратор (висока стручна спрема) ................................................................................ 27,35;**

**4. четврта платна подгрупа:**

* **послови стручних сарадника, конзерватор, рестауратор-конзерватор, драматург, глумац, историчар умјетности, етнолог, археолог, архивиста, кустос, кустос-педагог, зоолог, библиотекар, графички дизајнер, сценограф, костимограф, камерман, технолог, монтажер, продуцент, редитељ, лектор, музејски педагог, библиограф, археограф, документариста, аудио-видео дизајнер, вајар, биолог, информатичар, информатор, менаџер за односе са јавношћу, маркетинг менаџер, умјетнички фотограф, замјеник концерт-мајстора, вођа дионица, замјеник вође дионица, члан оркестра – tutti музичар, члан оркестра – први дувач, члан оркестра – други дувач, члан оркестра – харфа, члан оркестра – тимпан, члан оркестра – удараљке, тифлограф-графолог, сликар, аудио-дизајнер (висока стручна спрема) ....................... 27,35;**

**5. пета платна подгрупа:**

* **секретар установе, шеф рачуноводства (висока стручна спрема) ......... 27,35;**

3) трећа платна група:

1. прва платна подгрупа:

* виши препаратор, виши музејски техничар, виши књижничар, глумац, суфлер, инспицијент, пропагандиста (виша стручна спрема) ................................... 21,41;

2. друга платна подгрупа:

* секретар, шеф рачуноводства, књиговођа, организатор финансијских и благајничких послова, референт финансијских послова и наплате (виша стручна спрема) ………………………………………………………..................................................... 20,72;

4) четврта платна група:

1. конзерватор, столар, моделар, фотограф, тон-мајстор, мајстор свјетла, мајстор сцене, електроинсталатер, декоратер, тапетар, референт противпожарне заштите, бравар (висококвалификовани радник) ................................................................................. 17,86;

5) пета платна група:

1. прва платна подгрупа:

* музејски техничар, препаратор, књижничар, књиговезац, архивски техничар, шминкер-маскер, декоратер, суфлер-инспицијент, лаборант, аниматор, гардеробер-магационер, организатор, секретар, шеф рачуноводства, глумац, фотограф, текстилни техничар, каширер, нототекар, коректор-тифлограф, технички секретар директора (средња

стручна спрема) .............................................................................................. 17,86;

2. друга платна подгрупа:

* књиговођа, финансијски књиговођа, благајник, референт за обрачун плата, административнотехнички секретар, референт за финансијске послове, билетар (средња стручна спрема) ............................................................................... 16,35;

6) шеста платна група:

1. прва платна подгрупа:

* послови заштите књижног фонда, каниста, спикер, расвјетљивач, реквизитер, бински радник, кројач, референт набавке и продаје, возач, курир, дактилограф, технички послови, домар, економ, референт противпожарне заштите (квалификовани радник) ................................................................................. 14,26;

2. друга платна подгрупа:

* хигијеничар, портир, ноћни чувар, спремачица сцене, телефониста централе (завршена основна школа или неквалификовани радник) .......................... 13,44.