насловна

Извјештај о резултатима одржаних јавних расправа

|  |  |  |  |  |
| --- | --- | --- | --- | --- |
| Р/Б | Назив учесника јавне расправе | Члан на који се односи примједба | Текст примједбе | Разлог прихватања/неприхватања примједбе или приједлога |
| 1. | ,,Агротехника“ д.о.о. Бијељина бензинска пумпа ,,Петрол“ Бијељина;  д.о.о. ,,CSP“ Бијељина 2;  предузеће за трговину и услуге Балатун ,,4.април“;  Друштво са ограниченом одговорношћу ,,Браћа Лазић“ Дворови;  Друштво са ограниченом одговорношћу ,,Изградња“ Бијељина;  д.о.о. ,,Моnaco“ бензинска пумпа бр. 2 Бијељина  NeltGroup  Глас српски – трговина а.д. | 20.  **Мјесто продаје дувана, дуванских и осталих производа за пушење** | Брисање става 3.  Излагање дуванских производа има своје економско и правно утемељење код категорије пушача, трговаца и произвођача. Свака забрана излагања легалних производа доводи произвођаче и трговце у неповољан положај у односу на распрострањену нелојалну и криминалну конкуренцију чији су производи слободно изложени на улицама, трговима и шеталиштима.  Излагање дуванских производа омогућава одраслим пушачима да буду информисани о производу, те на темељу тога донесу одлуку о куповини. Избор за потрошаче ће бити нарушен, јер ће без излагања производа, потрошачи куповати само оне марке које знају.  У Републици Српској, према процјенама, постоји 2.947 продајних мјеста на којима се могу купити цигарете.  Уколико остане одредба члана 20. став 3. последице могу бити затварање значајног броја малих трговина у којима у просјеку ради од 2 до 3 упосленика због губитка прихода.  Приједлаже се да се став 3. члана 20. избрише и усклади са постојећем одредбом у ,,Закону о контроли дувана и дуванских производа у Федрацији БиХ“, чиме би се створили једнаки услови за трговце и у Републици Српској и у Федерацији БиХ. Уколико се усвоји овакво законско рјешење, имајући у виду да је у ФБиХ дозвољено излагање цигарета, очекује се да ће се приход који би остварила Република Српска прелити у ФБиХ. | **Не прихвата се.**  Разлог: Изложеност дуванских производа у трговинама и продаја на полицама представљају важан аспект законске регулативе у Европској унији и шире, јер има значајан утицај на потрошачке навике и младе људе који су подложни дуванској индустрији.  Законодавство на ову тему се углавном базира на стандардизованим законским одредбама које се односе на здравствене ризике и спречавање лаког приступа дуванским производима. Дувански производи, укључујући традиционалне цигарете, и електронске цигарете, морају бити изложени на начин који минимизира њихову привлачност, нарочито за младе.  Кључне одредбе о изложености дуванских производа су: забрана видљиве изложености дуванских производа, а продаја на видљивим полицама у трговинама у великом броју земаља чланица Европске уније је забрањена или строго ограничена. Ова одредба је у складу са циљем да се смањи привлачност производа за младе и спријечи спонтано куповање.  Постоје стандардизоване продавницеу којима дувански производи морају бити изложени на посебним мјестима која су одвојена од других производа (Велика Британија, Француска, Швдска, а у Аустралији су лиценциране продавнице). Дозвољено само у посебним, регистрованим продавницама које имају лиценцу за продају дувана. Свјетска здравствена организација (СЗО) препоручује земљама да уведу строга ограничења за изложеност дуванских производа у трговинама, као дио напора да се смањи приступ овим производима, нарочито младим људима. Неки од важнијих аспеката ових препорука укључују:  1. забрану видљиве изложености (препорука СЗО да се дувански производи држе изван видљивог домашаја у затвореним витринама), а продају на мјестима која нису привлачна и која нису у непосредној близини других производа, и затворени су или сакривени у продавницама;  2**.** стандардизована паковања, једноставна, са великим и јасним упозорењима о здравстве- ним ризицима;  3. значај контрола и инспекција, уз контроле продаје и инспекције да испуњавају све прописе у вези са изложеношћу и продајом дуванских производа, и  4. да не продају дуванске производе младима уз поштовање правила о изложености.  Превенција продаје младима према СЗО укључује строгу контролу доступности дуванских производа у продавницама која је првенствено усмјерена на смањење приступа младим људима као један од кључних аспеката. Ово укључује не само забрану продаје младима, већ и уклањање дуванских производа из видокруга млађе популације. |
| 2. | Удружење трговаца Републике Српске | 20.  **Дуван, дувански производи и остали производи за пушење, у продајном објекту не смију бити видно изложени нити изложени на било који начин погледу**. | Измјена става 3.  Ова забрана има озбиљан негативан утицај на пословање малих трговаца, киоска и бензинских станица, посебно оних којима је продаја дуванских производа један од кључних извора прихода.  Приједлог: Дуван, дувански производи и остали производи за пушење могу бити постављени или видљиви у трговинским објектима, али не смију бити изложени у комерцијалну сврху нити на једном другом мјесту (које није продајно), нити се смију продавати на начин да купци могу слободно узети робу.  Процјењује се да би сектор малопродаје у Републици Српској могао годишње да изгуби око 5-8 милиона КМ прихода који долазе директно од накнада за излагање производа, самим тим би били угашени многи мали трговци и киосци. | **Прихвата се.**  (3) Дуван, дувански производи и остали производи за пушење и уређаји за конзумацију гријаног дуванског производа у продајном објекту не смију бити директно видно изложени.  (4) Дуван, дувански производи и остали производи за пушење и уређаји за конзумацију гријаног дуванског производа у продајном објекту се излажу на начин да су постављени иза пулта на посебним полицама/ормарима или код благајне у самопослугама у једнобојној кутији са могућности затварања. |
|  | Удружење трговаца Републике Српске  Глас српски – трговина а.д.  компанија ,,Philip Morris“  компанија ,,British American Tobacco“  компанијa ,,Japan Tobacco“ | 21.  Забрањена је продаја никотинских врећица. | Брисање става 8.  Продаја никотинских врећица је дозвољена у ФБиХ и Србији, те сматрамо да ће се продаја истих прелити са тржишта Републике Српске у ФБиХ, односно Србију. | **Прихвата се.**  (8) Забрањена је продаја никотинских врећица које садрже више од 17 мг никотина.  Република Српска може вршити продају у обичним или посебном продавницама. Продаја никотинских врећица у Европи варира од земље до земље, али углавном је дозвољена у обичним продавницама (супермаркетима, малопродајама, апотекама), уз поштовање прописа о минималној старосној доби и етикетирању производа. Земље попут Шведске, Њемачке, Велике Британије и Пољске дозвољавају продају у обичним продавницама, док земље као што су Француска имају строжија правила која се односе на продају у табакерија продавницама. |
| 3. | АлтерИнг д.о.о. Бања Лука | 2.  Појам  „посуда за поновно пуњење“ | Измјена тачке 19.  Термин „посуда за поновно пуњење“ се односи на посебан производ (бочицу) у којем се налази никотинска течност и за који се у Директиви 2014/40/EU користи термин „refill container“. Овај термин је дефинисан у нацрту Закона у члану 2. тачка 20.  Коришћење истог термина за дио електронске цигарете у којем се налази никотинска течност, а за који се у Директиви користи термин „tank“ доводи до забуне и нејасноћа у тумачењу и примјени прописа.  Зато предлажем коришћење термина „резервоар“.  Приједлог измјене:  електронска цигарета означава производ који се може користити за конзумацију паре која садржи никотин или други биљни производ за пушење, путем усника, као и било ког саставног дијела тог производа, укључујући уложак, **резервоар** и уређај без улошка или **резервоара**, те иста може бити потрошна или поново пуњива путем посуде за поновно пуњење или уложака за једнократну употребу,  тачка 20.  Предлаже се коришћење термина „течност“ умјесто термина „текућина“. Приједлог се односи и на остатак текста.  Приједлог: посуда за поновно пуњење је посуда која садржи **течност** са никотином или другим биљним производом за пушење, а која се може користити за поновно пуњење електронске цигарете, | **Прихвата се.**  19) електронска цигарета је производ који се може користити за конзумирање паре која садржи никотин, путем усника, или било које компоненте производа, укључујући уложак, резервоар и уређај без улошка или резервоара, а може бити за једнократну употребу или се може пунити помоћу посуде за пуњење и резервоара,  **Прихвата се.**  21)посуда за поновно пуњење је посуда која садржи течност са никотином и користи се за поновно пуњење електронске цигарете, |
|  | АлтерИнг д.о.о. Бања Лука | 13. | став 1. тачка 1.  Коментар је у вези са коментаром бр. 1 који се односи на дефиницију електронске цигарете.  Коришћење тремина „посуда за поновно пуњење“ у другом дијелу наведене одредбе доводи до забуне у погледу запремине прописане за посуде за поновно пуњење (10 mL) („refill containers“ према Директиви) и запремине резервоара („tanks“ према Директиви) који је дио електронске цигарете (2 mL).  Приједлог: текућина која садржи никотин продаје се искључиво у за то намијењеним посудама за поновно пуњење који немају запремину већу од 10 мл, у потрошним електронским цигаретама или у улошцима за једнократну употребу, на начин да улошци или **резервоари** не прелазе запремину од 2 мл,  став 1. тачка 5.  Предлаже се измјена која јасније дефинише природу супстанци које се могу користити у течностима које садрже никотин.  Приједлог: **у течности која садржи никотин, осим никотина, користе се искључиво састојци који не представљају опасност за људско здравље у загријаном или незагријаном облику,**  став 1. тачка 6.  Предлаже се брисање „посуда за поновно пуњење“ из ове тачке јер се оне не користе самостално за конзумацију, па не могу ни да ослобађају никотин. Овај термин није обухваћен ни одредбом из члана 20. став 3. тачка ф. Директиве.  Додатно је предложена измјена за боље разумијевање текста.  Приједлог: електронске цигарете морају да ослобађају дозе никотина у уједначеним нивоима, **као и** друге додане хемикалије,  став 2. члана 13. у вези са чланом 15. став 5.  У два наведена члана регулише се исто питање: обиљежавање електронских цигарета. Предлажем брисање једног од наведених ставова јер понављање одредаба са незнатно измијењеним текстом доводи до нејасноћа у примјени прописаних правила.  Приједлог: брисати став 2. члана 13. или став 5. члана 15. закона. | **Прихвата се.**  Члан 13.   1. Произвођачи и увозници електронских цигарета, електронских цигарета без никотина, посуда за поновно пуњење и посуда за поновно пуњење без никотина морају да обезбиједе да: 2. течност која садржи никотин или течност без никотина стављају се у продају само у намјенским посудама за поновно пуњење запремине не веће од 10 мл, у потрошним електронским цигаретама, електронским цигаретама без никотина или у улошцима за једнократну употребу са или без никотина, при чему запремина уложака или резервоара не прелазе запремину од 2 мл, 3. течност која садржи никотин садржи највише 20 мг/мл никотина, 4. течност која садржи никотин или течност без никотина не садржи адитиве наведене у члану 9. став 4. овог закона, 5. у производњи течности са никотином или течности без никотина користе се само састојци високе чистоће, а они који нису наведени међу састојцима из члана 12. става 3. тачке 2) овог закона смију бити присутни само у траговима, ако их приликом производње технички није могуће избјећи, 6. осим никотина, у течности се користе само састојци који не представљају ризик за људско здравље у загријаном или незагријаном облику, 7. електронске цигарете равномјерно ослобађају никотин када се користе у складу са упутством произвођача, 8. не могу их користити дјеца, заштићене су од неовлашћеног отварања, ломљења и цурења, те имају механизам који обезбјеђује пуњење без цурења.   **Прихвата се.** |
| 4. | ,,Butterfly“ Трбовић Славојка с.п. | 18. | Став 2.  потпуно или привремено изузимање индустрије електронских цигарета од примјене члана 18. став 2 – забрана рекламирања и промоције на продајном мјесту.  Алтернативно: продужење рока од годину дана након ступања Закона на снагу, који ће омогућити свим продавцима логистичку могућност спровођења ове одредбе. Спровођење исте мјере у року од 8 дана није изводљиво и за последицу ће имати затварање продајних мјеста у Републици Српској, што ће резултовати и у отпуштању радника. | **Дјелимично се прихвата.**  Прелазни период за нову регулативу.  У многим земљама, када се усвоје нови закони или правила, може бити прелазни период који омогућава продавцима да се усагласе са новим захтјевима. У овом периоду, могу се добити изузећа од строгих регулатива као што су означавање паковања, или ограничавање промоције и рекламирања. |
|  | ,,Butterfly“ Трбовић Славојка с.п. | 20. | Став 2. и 3.  потпуно или привремено изузимање индустрије електронских цигарета од примјене члана 20. став 2. и 3 – мјесто продаје  Алтернативно: продужење рока од годину дана након ступања Закона на снагу, који ће омогућити свим продавцима логистичку могућност спровођења ове одредбе. Спровођење исте мјере у року од 8 дана није изводљиво и за последицу ће имати затварање продајних мјеста у Републици Српској, што ће резултовати и у отпуштању радника.  Став 4.  потпуно изузимање индустрије електронских цигарета од примјене члана 20. став 4 – забрана продаје путем интернета. Сматрамо да овај став није у складу са чланом 22. Нацрта Закона, јер се могу остварити све неопходне обавезе са стране продавца, те се гарантује заштита потрошача који при достављању имају обавезу прилагања личне карте достављачу.  Алтернативно: продужење рока од годину дана након ступања Закона на снагу, који ће благовремено обавјештавање свих купаца о промјенама у моделу пословања и новим законским обавезама. | **Дјелимично се прихвата.**  Прелазни период за нову регулативу.  У многим земљама, када се усвоје нови закони или правила, може бити прелазни период који омогућава продавцима да се усагласе са новим захтјевима. У овом периоду, могу се добити изузећа од строгих регулатива као што су означавање паковања, или ограничавање  промоције и рекламирања.  **Не прихвата се.** |
| 5. | Гријањеинвест д.о.о. Пале | 7.  Просторија односно простор намијењен за пушење | Измјена става 6.  У прилогу достављен допис Федералном министарству здравства везано за нејасноће у вези са Правилником о условима за посебне просторе за пушење у смислу изузетака од забране пушења.  Приједлог: Просторија, односно простор намијењен за пушење из ст. 1, 2, 3, 4. и 5. овог члана је намјенски затворен простор, са посебном вентилацијом **која остварује** **одговарајући потпритисак у тој просторији у односу на околне, непушачке просторије тако да се** у потпуности обезбјеђује заштита непушача од изложености суванском диму и емисијама, те у потпуности физички одвојен од других затворених простора објекта. | **Став 6. се брише.** |
| 6. | Економски факултет Универзитета у Бањој Луци | 2. | Измјена става 1. тачке 9.  Приједлог: Умјесто „дувански производ за пушење је дувански производ, осим бездимног дуванског производа“ да стоји „дувански производ за пушење је дувански производ“ како се не би оставио простор за изузеће бездимних дуванских производа у даљим члановима који рестриктивно дјелују.  Измјена става 1. тачке 13.  У вези са овим је и став 13. који би у случају предложене измјене бездимни дувански производ дефинисао као један од дуванских производа, и на њега примијенио рестриктивне јавноздравствене мјере које се односе и на све остале дуванске производе.  Измјена става 1. тачке 15.  Додатно, став 15. би у случају ове измјене и гријане дуванске производе дефинисао или као бездимне, дакле дуванске производе, или као дуванске производе за пушење, што би у сваком случају значило да се примјењују и на њих рестриктивне мјере и на тај начин обезбјеђује дјеловање на смањење пушења коришћењем нефискалних мјера. У случају да се омогући мање рестриктивна употреба нових (гријаних, бездимних, електронских, итд) производа, једини ефекат би био преливање потрошње из једног у други производ, а не укупно смањење дуванских и других никотинских производа.  Измјена става 1. тачке 23.  Умјесто „пушење је радња која означава употребу дуванских и осталих производа за пушење, без обзира на то да ли је дувански дим испуштен сагоријевањем на активан или пасиван начин, или се емисијом отпуштају материје у процесу употребе бездимних дуванских и осталих производа„ да буде „пушење је радња која означава употребу дуванских и осталих производа за пушење, без обзира на то да ли је дувански дим испуштен сагоријевањем **или загријавањем** на активан или пасиван начин, или се емисијом отпуштају материје у процесу употребе бездимних дуванских и осталих производа“. Алтернативно, предлажемо и дефинисање пушења као „радње која означава употребу или конзумацију дуванских и осталих производа за пушење дефинисаних овим законом“.  На тај начин осигураће се да се обухвате и будуће тј. нове технике и методе употребе ових производа које могу бити развијене у будућности, или су развијени сада, а нису доступни на нашем тржишту. Уједно, онемогућиће се ситуације у којима би дуванска индустрија игром ријечима заобишла рестрикције које овај закон поставља. | **Не прихвата се.**  Разлог: Није у складу са Директивом 2014/40/EУ.  Тренутна дефиниција је усклађена.  **Не прихвата се.**  Разлог: Није у складу са Директивом 2014/40/EУ.  Тренутна дефиниција је усклађена.  **Не прихвата се.**  Разлог: Није у складу са Директивом 2014/40/EУ.  Тренутна дефиниција је усклађена.  **Прихвата се.**  25) пушење је радња која означава употребу дуванских и осталих производа за пушење, без обзира на то да ли је дувански дим испуштен на активан или пасиван начин, сагоријевањем или загријавањем, или се отпуштају материје емисијом употребом бездимних дуванских и осталих производа. |
|  | Економски факултет Универзитета у Бањој Луци | 3. | Допуна става 2.  Предлажемо да се као тачка 9) дода представник академске заједнице – здравственог, економског или правног профила који има објављен барем један рад у међународној референтној бази из области контроле дувана (Web of Science или Scopus). Разлог за овај приједлог јесте и чињеница да Закон предвиђа да Комисија врши истраживања и анализе, те израђује публикације у области контроле пушења. | **Не прихвата се.**  Комисију из става 1. овог члана чини 10 чланова, укључујући и предсједника Комисије и по једно именовано лице које се именује на приједлог институција. |
|  | Економски факултет Универзитета у Бањој Луци | 6. | Потребно је дефинисати величину (минимална величина пиктограма 15х15цм) и позицију знака забране , како би исти био јасно истакнут на улазу у објекат. Претпостављамо да ће ово питање бити уређено подзаконским актима. | **Прихвата се.**  Разлог: Ово питање биће регулисано подзаконским актом. |
|  | Економски факултет Универзитета у Бањој Луци | 7. | Измјена става 5.  Приједлог: „У објекту у коме се искључиво послужује пиће, власник односно корисник објекта може **дио** простор**а** за послуживање одредити пушачким простором, о чему у том простору мора бити истакнута ознака о дозволи пушења. **Дио простора за послуживање који се одреди пушачким простором мора бити физички одвојен од улаза у објекат**“. Предложена измјена (масним словима) доприноси заштити од дуванског дима и других штетних супстанци лица који улазе у објекат и онемогућава да се објекат прогласи „пушачким“ и на тај начин заобиђе одредбе закона.  Измјена става 7.  Допунити са „У просторијама и просторима за пушење из ст. 1, 2, 3, 4, и 5. овог члана морају бити постављена јасно видљива упозорења која се састоје од графичког знака дозволе пушења и текста који гласи: "Простор за пушење. Пушење је штетно за ваше здравље". **Унутрашњост простора за пушење не смије бити видљива споља, односно ван тог простора“.** Ово је пракса која се примјењује у европским земљама, гдје се чак и простори за продају „скривају“ непрозирним фолијама и сличним методама како би се смањила изложеност малољетника. | **Став 5. се брише.**  Наведени став је обрисан у складу са приједлогом Удружења послодаваца туризма и угоститељства Републике Српске (HORECA).  **Став 5. се брише.** |
|  | Економски факултет Универзитета у Бањој Луци | 17. | Допунити тако да се односи на паковање или било који промотивни материјал у вези са производом, те у ставу 2. додати да не смије указивати на то да употреба тог производа помаже у смањењу употребе тог или неког другог дуванског или осталог производа за пушење. | **Не прихвата се.**  Разлог: Овај члан је усклађен са Директивом 2014/40/EУ. |
|  | Економски факултет Универзитета у Бањој Луци | 18. | Допунити по приједлогу у масним словима „Забрањено је рекламирање производа који се не сматрају производом из става 1. овог члана, а који својим обликом, називом или намјеном непосредно подстичу **или омогућавају** потрошњу тих производа, те свако друго рекламирање које обликом, називом или намјеном подстиче потрошњу производа из става 1. овог члана.“ **На овај начин се спречава промоција уређаја за гријање дувана или уља, као и упаљача или шибица.** | **Прихвата се.**  (3)Забрањено је рекламирање производа који се не сматрају производом из става 1. овог члана, а који својим обликом, називом или намјеном непосредно подстичу или омогућавају потрошњу тих производа, те свако друго рекламирање које обликом, називом или намјеном подстиче потрошњу производа из става 1. овог члана. |
|  | Економски факултет Универзитета у Бањој Луци | 25. | Допуна (масним словима) „Забрањено је лицу које је запослено у јавној институцији, установи или предузећу примање добровољног финансијског или било којег другог доприноса, односно стицања привилегије од представника индустрије дувана, **као и ступање у било какав уговорни однос са индустријом дувана и њеним представницима**.“ На овај начин се онемогућава ангажман по основу уговора о дјелу и сличних форми са индустријом дувана. | **Прихвата се.**  (2)Забрањено је лицу које је запослено у јавној институцији, установи или предузећу примање добровољног финансијског или било којег другог доприноса, односно стицања привилегије од представника индустрије дувана, као и ступање у било какав уговорни однос са индустријом дувана и њеним представницима. |
| 7. | компанијa ,,Japan Tobacco“ | 2. | Измјена става 1. тачке 9.  ,,дувански производ за пушење је дувански производ, осим бездимног дуванског производа“  Приједлог: Тачка 9. ,,**дувански производ за пушење је дувански производ чија употреба подразумева поступак пушења односно изгарања (сагоријевања) без обзира на то да ли је дувански дим испуштен сагоријевањем на активан или пасиван начин**“.  Образложење: тачку 9. је потребно прецизирати да се дувански производ за пушење употребљава приликом процеса пушења односно сагоријевања дувана. Постоји потреба што прецизнијег дефинисања категорија производа како би се избјегле нејасноће у тумачењу и примјени Закона.  Измјена става 1. тачке 13.  ,,бездимни дувански производ је дувански производ чија употреба не укључује поступак изгарања, укључујући дуван за жвакање, дуван за шмркање и дуван за оралну употребу“.  Приједлог: тачка 13. ,,**бездимни дувански производ је дувански производ чија употреба не укључује поступак изгарања, укључујући дуван за жвакање, дуван за шмркање, дуван за оралну употребу и гријани дувански производ**“.  Образложење: и гријани дувански производ је бездимни, па га је потребно додати на листу. Без укључивања у дефиницију бездимних, може се тумачити да је у категорији дуванских производа за пушење.  Измјена става 1. тачке 15.  ,,гријани дувански производ је нови дувански производ који се загријава како би се произвеле емисије које садржавају никотин и друге хемикалије које корисник затим удише и који је, зависно од његових својстава, бездимни дувански производ или дувански производ за пушење“.  Приједлог: тачка 15. **,,гријани дувански производ је нови бездимни производ који се загријава како би се произвеле емисије које садржавају никотин и друге хемикалије које** Одбија се јер је дефиниција усклађена са Директивом.  **корисник затим удише“.**  Образложење: Дувански производи за пушење подразумијевају поступак изгарања док гријани не. Комбинацијом дефиниција може долазити до проблема у интерпретацији. Такође, категоризација производа у овом случају зависи од начина употребе, а не од његових својстава.  Измјена става 1. тачке 16.  ,,остали производи за пушење су биљни производ за пушење, електронска цигарета и посуда за поновно пуњење“,  Приједлог: **,,остали производи за пушење су биљни производ за пушење, односно други производ који није дувански, а чија употреба подразумева поступак пушења односно изгарања (сагоријевања) без обзира на то да ли је дим испуштен сагоријевањем на активан или пасиван начин“.**  Образложење: У складу са другим коментарима наведеним у наставку, предлажемо елиминисање електронских цигарета и посуда за поновно пуњење из дефиниција производа за пушење, имајући у виду да се њиховом употребом не долази до поступка сагоријевања.  Измјена става 1. тачке 17.  ,,биљни производ за пушење је производ на бази трава, воћа и других биљака који не садржи дуван, а може се конзумирати путем поступка изгарања“.  Приједлог:  **тачка 17) биљни производ за пушење је производ на бази трава, воћа и других биљака који не садржи дуван, а може се конзумирати путем поступка изгарања,**  **тачка 18) биљни производ за пушење је производ на бази трава, воћа и других биљака који не садржи дуван, а може се конзумирати загријавањем,**  **Алтернативно:**  **тачка 17) биљни производ за пушење односно гријани биљни производје производ на бази трава, воћа и других биљака који не садржи дуван, а може се конзумирати путем поступка изгарања односно загријевањем.**  Образложење: тачка 17) Пожељно је додати и дефиницију гријаног биљног производа као посебну дефиницију или алтернативно допунити постојећу дефиницију гријаним биљним производима.  Измјена става 1. тачке 19.  ,,електронска цигарета означава производ који се може користити за конзумацију паре која садржи никотин или други биљни производ за пушење, путем усника, као и било ког саставног дијела тог производа, укључујући уложак, посуду за поновно пуњење и уређај без улошка или посуде, те иста може бити потрошна или поново пуњива путем посуде за поновно пуњење или уложака за једнократну употребу.“  Приједлог: **,,електронска цигарета означава производ који се може користити за конзумацију паре која садржи никотин, као и било ког саставног дијела тог производа, укључујући уложак, посуду за поновно пуњење и уређај без улошка или посуде, те иста може бити потрошна или поново пуњива путем посуде за поновно пуњење или уложака за једнократну употребу“.**  Образложење: Предлажемо брисање „или други биљни производ за пушење, путем усника“  Електронске цигарете подразумијевају емисију кроз пару, а пушење подразумијева сагоријевање, што није случај са употребом електронских цигарета.  Измјена става 1. тачке 20.  ,,посуда за поновно пуњење је посуда која садржи текућину са никотином или другим биљним производом за пушење, а која се може користити за поновно пуњење електронске цигарете“.  Приједлог: ,,**посуда за поновно пуњење је посуда која садржи текућину са никотином, а која се може користити за поновно пуњење електронске цигарете“.**  Образложење: У складу са образложењима датим у наставку производи за пушење подразумевају поступак изгарања, те предлажемо елиминисање биљних производа за пушење из дефиниције.  Измјена става 1. тачке 21.  ,,електронски уређај за загријавање дуванских производа је сваки уређај који се користи за конзумацију гријаног дуванског производа“  Приједлог: **,,електронски уређај за загријавање дуванских односно биљних производа је сваки уређај који се користи за конзумацију гријаног дуванског производа односно гријаног биљног производа и служи за испоруку аеросолизованог или испареног никотина или било које друге супстанце особи која удише из уређаја, а који не укључује процес сагоревања.“**  Образложење: Постоје и биљни производи који се грију, а чија продаја већ постоји у околним земљама региона, нпр. у Републици Србији.  Измјена става 1. тачке 23.  ,,пушење је радња која означава употребу дуванских и осталих производа за пушење, без обзира на то да ли је дувански дим испуштен сагоријевањем на активан или пасиван начин, или се емисијом отпуштају материје у процесу употребе бездимних дуванских и осталих производа“  Приједлог: **,,пушење је радња која означава употребу дуванских и осталих производа за пушење, без обзира на то да ли је дим испуштен сагоријевањем на активан или пасиван начин“.**  Образложење: Тренутна дефиниција се може тумачити да свака емисија подразумијева поступак пушења, стога предлажемо елиминисање емисија из дефиниције.  Такође, дефиниције пушења у ТПД 2 и релевантним законима земаља у Региону подразумијевају поступак сагоријевања дувана.  Измјена става 1. тачке 38.  ,,индиректна промоција дуванa, дуванских и осталих производа за пушење је организација догађаја на којима се истичу назив, логотип или друге визуелне карактеристике које подсјећају на поједине дуванске и остале производе за пушење, као и приказивање логотипа и других знакова за означавање тих производа на предметима који у смислу овог закона нису дувански и остали производи за пушење, као и бесплатна понуда или друга понуда дувана, дуванских и осталих производа за пушење,“  Приједлог: ,,**индиректна промоција дуванa, дуванских и осталих производа за пушење је организација догађаја на којима се истичу назив, логотип или друге визуелне карактеристике дуванских и осталих производа за пушење , као и приказивање логотипа и других знакова за означавање тих производа на предметима који у смислу овог закона нису дувански и остали производи за пушење, као и бесплатна понуда или друга понуда дувана, дуванских и осталих производа за пушење“**  Образложење: Подсјећање је апстрактан појам и подложан искључиво индивидуалној интерпретацији. Пожељно је преформулисати у „ друге визуалне карактеристике дуванских и осталих производа за пушење“. | **Не прихвата се.**  Разлог: Није у складу са Директивом 2014/40/EУ.  Тренутна дефиниција је усклађена.  **Не прихвата се.**  Разлог: Није у складу са Директивом 2014/40/EУ.  Тренутна дефиниција је усклађена.  **Не прихвата се.**  Разлог: Није у складу са Директивом 2014/40/EУ.  Тренутна дефиниција је усклађена.  **Не прихвата се.**  Није у складу са систематиком Закона.  **Прихвата се.**  17)биљни производ за пушење односно загријавање је производ на бази трава, воћа и других биљака који не садржи дуван, који се употребљава сагоријевањем, односно загријавањем,  **Прихвата се.**  19)електронска цигарета је производ који се може користити за конзумирање паре која садржи никотин, путем усника, или било које компоненте производа, укључујући уложак, резервоар и уређај без улошка или резервоара, а може бити за једнократну употребу или се може пунити помоћу посуде за пуњење и резервоара,  **Прихвата се**.  21)посуда за поновно пуњење је посуда која садржи течност са никотином и користи се за поновно пуњење електронске цигарете,  **Не прихвата се.**  Разлог: предложена дефиниција не подржава систематику Закона.  **Не прихвата се.**  Разлог: предложена дефиниција не подржава систематику Закона.  **Не прихвата се.**  Разлог: Није у складу са Директивом 2014/40/EУ.  Тренутна дефиниција је усклађена. |
|  | компанијa ,,Japan Tobacco“ | 4. | Измјена става 1.  ,,Произвођач је предузетник или правно лице које производи, дорађује, прерађује или саставља од више производа нови производ или има дизајниран или произведен производ и тргује њиме под својим пословним именом, називом, заштитним знаком или другом препознатљивом ознаком, у складу са законом којим се уређује област трговине.“  Приједлог: **,,Произвођач је предузетник или правно лице које производи, дорађује, прерађује или саставља од више производа нови производ и тргује њиме под својим пословним именом, називом, заштитним знаком или другом препознатљивом ознаком или по лиценци, у складу са законом којим се уређује област трговине.“**  Алтернативно:  **Произвођач је предузетник или правно лице које производи, дорађује, прерађује или саставља од више производа нови производ и тргује њиме у складу са законом којим се уређује област трговине.**  Образложење: Додатак „Има дизајниран и произведен производ“ уноси забуну у интерпретацији, имајући у виду да произвођачи производе, дорађују, или прерађују нови производ или састављају нови од више производа, док трговци тргују већ израђеним, дизанираним и произведеним проиводима. Предлажемо елиминисање овог дела из дефиниције. Такође, произвођачи могу производити производе и по лиценци, а не само под својим заштитиним знаком.  Брисање или алтернативно измјена става 3.  ,,Наручилац рекламирања, промовисања и спонзорисања је произвођач, односно увозник дувана, дуванског и осталих производа за пушење, као и лица која дјелују у њихово име или за њихов рачун.“  Приједлог: брисање.  Алтернативно: ,,Наручилац рекламирања, промовисања и спонзорисања је произвођач, односно увозник или трговац дувана, дуванског и осталих производа за пушење, као и лица која дјелују у њихово име или за њихов рачун, а који уговарају рекламирање, промоцију или спонзорисање ради подстицања продаје дувана, дуванског и осталих производа за пушење.“  Образложење: Наручилац рекламирања, промовисања и спонзорисања може бити и трговац, а не искључиво произвођач и увозник. Свакако, забране рекламирања предвиђене овим Законом односе се на све учеснике на тржишту, а дефиниције оглашивача се уређују релевантним законима о оглашавању/рекламирању, те је беспотребно дефинисати их овим законом. Стога, предлажемо брисање овог става или његово прецизирање. Свако ускладити текст у зависности од дефиниција пушења и производа за пушење.  Измјена става 4.  ,,Индустријом дувана сматрају се произвођачи, увозници и трговци на велико дуваном, дуванским и осталим производима за пушење, као и лица која дјелују у њихово име или за њихов рачун.“  Приједлог: **,,Индустријом дувана сматрају се произвођачи, увозници и трговци на велико дуваном, дуванским и осталим производима за пушење, као и лица која дјелују у њихово име или за њихов рачун у пословима који имају везе са производњом, увозом и прометом дувана.“**  Алтернативно:  Индустријом дувана сматрају се произвођачи, увозници и трговци на велико дуваном, дуванским и осталим производима за пушење.  Образложење: У ставовима 3. и 4. је потребно прецизирати „лица која дјелују у њихово име и за њихов рачун“ пословима који имају везе са производњом, увозом и прометом дувана или елиминисати та лица из дефиниције. | **Прихвата се.**  (1)Произвођач је предузетник или правно лице које производи, дорађује, прерађује или саставља од више производа нови производ ради продаје.  **Не прихвата се.**  Разлог: Дефиниција предложена Нацртом Закона је усклађена са систематиком Закона.  **Прихвата се**.  (4)Индустријом дувана сматрају се произвођачи, увозници и трговци на велико дуваном, дуванским и осталим производима за пушење, као и лица која дјелују у њихово име или за њихов рачун у пословима који имају везе са производњом, увозом и продајом дувана. |
|  | компанијa ,,Japan Tobacco“ | 8. | Измјена става 1.  ,,4. адитиве који олакшавају удисање или унос никотина“  Приједлог: **4. адитиве који олакшавају удисање или унос никотина за дуванске производе за пушење.**  Образложење: ускладити са ТПД2, додати „за дуванске производе за пушење“.  Брисање става 6.  ,,Садржај никотина, катрана и угљен-моноксида мора бити наведен на једној од бочних страна појединачног паковања цигарета.“  Приједлог: брисати.  Образложење: Овај став је у супротности са чланом 17. став 1. тачка 1. овог Нацрта Закона као и са Законом о ограничавању употребе дувана, дуванских и осталих производа у ФБиХ, којима је наведена забрана приказа нивоа никотина, катрана и угљен-моноксида. У складу са наведеним потребно је брисати овај став.  У супротном може доћи до проблема у тумачењу и примјени Закона . Такође, уколико би се тумачило да постоји обавеза приказа наведених нивоа у пракси би то одвело до примјене различитог изгледа паковања у енитетима, што не би било могуће с обзиром на јединственост тржишта. | **Прихвата се.**  4)адитиве који олакшавају удисање или унос никотина код дуванских производа за пушење,  **Прихвата се.** |
|  | компанијa ,,Japan Tobacco“ | 11. | Измјена става 2.  ,,5) доступне научне студије, њихове сажетке и истраживање тржишта о преференцијама различитих потрошачких група, укључујући дјецу и тренутне пушаче.“  Приједлог: **5) доступне научне студије, њихове сажетке и истраживање тржишта о преференцијама различитих потрошачких група, укључујући младе и тренутне пушаче.**  Образложење: замијенити ријеч „дјецу“ са „младе“, чиме се усклађује одредба са одредбом ТПД2. | **Прихвата се.**  5)доступне научне студије, њихове сажетке и истраживање тржишта о преференцијама различитих потрошачких група, укључујући младе и тренутне пушаче, |
|  | компанијa ,,Japan Tobacco“ | 14. | Став 4.  ,,Министар доноси Правилник о садржају и начину извјештавања у вези са дуванским производима, осталим и новим производима за пушење из чл. 9, 10, 11, 12, 13. и 14. овог закона.“  Образложење: Став 4. није на одговарајућем мјесту, имајући у виду да се одности на све дуванске производе. Тренутно предсатвља став 4. члана 14. Нацрта, а који члан прописује Услове за продају биљних производа за пушење. | **Не прихвата се.**  Разлог: Нормирање одредаба овог Закона усклађено је са Правилима за израду закона и других прописа Републике Српске. |
|  | компанијa ,,Japan Tobacco“ | 20. | Брисање става 3. или измјена  ,,Дуван, дувански производи и остали производи за пушење, у продајном објекту не смију бити видно изложени нити изложени на било који начин погледу.“  Приједлог: **брисање става 3.** у потпуности или хармонизација са Законом о ограничавању употребе дувана, дуванских и осталих производа у ФБиХ.  Образложење: Потпуна забрана излагања на мјестима продаје има дугорочне негативне последице по трговце, потрошаче и економију у цјелини (**радна мјеста у малопродаји, раст илегалне трговине).**  **Оваква забрана није захтјевана ни ЕУ Директивом о дувану**, а иста не постоји у ФБиХ, што би довело до **неједнаких услова за трговце** на штету Републике Српске и њених потрошача. | **Дјелимично се прихвата.**  (3) Дуван, дувански производи и остали производи за пушење и уређаји за конзумацију гријаног дуванског производа у продајном објекту не смију бити директно видно изложени.  (4) Дуван, дувански производи и остали производи за пушење и уређаји за конзумацију гријаног дуванског производа у продајном објекту се излажу на начин да су постављени иза пулта на посебним полицама/ормарима или код благајне у самопослугама у једнобојној кутији са могућности затварања. |
|  | компанијa ,,Japan Tobacco“  компанија ,,Philip Morris“  компанија ,,British American Tobacco“ | 21. | Измјена става 8. ,,Забрањена је продаја никотинских врећица.“  Приједлог: **8. Забрањена је продаја никотинских врећица које појединачно садрже више од 17 мг никотина.**  Образложење: никотинске врећице као нови и алтернативни дувански производ треба регулисати, те третирати као нови акцизни производ. Ниједан производ који задовољава високе произвођачке и сигурносне стандарде не треба забрањивати.  Умјесто тога, за ову категорију производа која не садржи сагоријевање те с тога није повезана са штетним утицајем на здравље, законодавац би требао размотрити циљане мјере за заштиту приступа младима**.**  Не постоји оправдање за забрану никотинских врећица у Републици Српској.Предложена забрана ће лишити одрасле пушаче потенцијално мање штетних алтернатива пушењу и Владу Републике Српске у остваривања својих циљева јавног здравља. Такође се отвара могућност илегалне трговине овим производом, за који постоји потражња потрошача. | **Прихвата се.**  (8)Забрањена је продаја никотинских врећица које садрже више од 17 мг никотина. |
| 8. | Удружење ПРОИ | 2. | Измјена става 1. тачке 15.  ,,15) гријани дувански производ је нови дувански производ који се загријава како би се произвеле емисије које садржавају никотин и друге хемикалије које корисник затим удише и који је, зависно од његових својстава, бездимни дувански производ или дувански производ за пушење,“  16) остали производи за пушење су биљни производ за пушење, електронска цигарета и посуда за поновно пуњење,“  Приједлог: **гријани дувански производ је дувански производ који се загријава како би се произвеле емисије које садржавају никотин и друге хемикалије које корисник затим удише и који је, зависно од његових својстава, бездимни дувански производ или дувански производ за пушење,**  Образложење: У тачки 16. је укључена електронска цигарета и припадајућа посуда за поновно пуњење, док у тачки 15. то није случај са гријаним дуванским производима, него се посебно дефинише електронски уређај у тачки 21. – на тај начин се електронски уређај изузима из забране мјеста продаје и рекламирања. Приједлог је да се електронски уређај укључи у тачку 15. и да се брише ријеч ,,нови“ зато што тачка 14. дефинише да су нови производи они производи који су стављени у продају након ступања на снагу овог закона, а гријани дувански производи су већ на тржишту Републике Српске. | **Прихвата се.**  14) нови дувански производ је дувански производ који не припада ни једној од сљедећих категорија: цигарете, дуван за самостално мотање, дуван за луле, дуван за водене луле, цигаре, цигарилоси, дуван за жвакање, дуван за шмркање или дуван за оралну потрошњу, а стављен је у продају након ступања на снагу Директиве 2014/40/ЕУ Европског парламента и Савјета,  15) гријани дувански производ је нови дувански производ који се загријава како би се произвеле емисије које садржавају никотин и друге хемикалије које корисник затим удише помоћу електронског уређаја за загријавање и који је, зависно од његових својстава, бездимни дувански производ или дувански производ за пушење, |
|  | Удружење ПРОИ | 7. | Брисање ставова 4. и 5, као и да се избришу из ставова 6. и 7.  Образложење: На овај начин се укида могућност увођења изузетака од забране пушења у затвореним јавним просторима и смјештајним и угоститељским објектима, чиме се обезбјеђује доследна примјена закона и додатна заштита здравља запослених у тим објектима, као и гостију. | **Прихвата се.** |
|  | Удружење ПРОИ | 16. | Измјена става 1.  Приједлог: умјесто ,,морају покривати цијелу површину“ измијенити у **,,морају покривати 65% површине“.**  Образложење: У БиХ се искључиво увозе дувански производи, те је Министарство спољне трговине надлежно за увоз, иако су законски прописи о изгледу паковања и здравствена упозорења у надлежности Републике Српске и ФБиХ. У Закону о контроли дувана у ФБиХ је предвиђено да 65% паковања прекривају здравствена упозорења с обзиром да је то у складу са препорукама Оквирне конвенције о контроли дувана СЗО.  Иако се у члану 16. став 5. и члану 34. став 3. прописује да ће се садржај и начин означавања дуванских и осталих производа за пушење регулисати подзаконским актима, предлажемо горе наведену измјену. | **Прихвата се.**  У глави IV Паковање и означавање извршене су измјене како би се цијела глава ускладила са одредбама закона у Федерацији БиХ. Наведеном измјеном је прихваћен приједлог удружења ПРОИ имајући у виду да је сврсисходно истовјетно уредити законску регулативу како би се привреди дала стабилнија перспектива за пословање, јер се увоз врши према јединственим прописима за БиХ. Такође, Закон о контроли и ограниченој употреби дувана, дуванских и осталих производа за пушење (,,Службене новине Федерације БиХ“, број: 38/22) чланом 41. став 3. прописује да ће ,,Поглавље V – Паковање и означавање дуванских производа, члан 18. Означавање паковања електронских цигарета и посуда за поновно пуњење), члан 19. (Означавање бездимних дуванских производа) те члана 20. (Означавање биљних производа за пушење) почети да се примјењује на дан почетка примјене садржајно истоврсног прописа на територији Републике Српске и Брчко дистрикта БиХ, уколико почетак примјене таквог прописа на територији Републике Српске и Брчко дистрикта БиХ буде каснији у односу на рокове прописане овим ставом. |
|  | Удружење ПРОИ | 18. | Образложење: У ставовима 1,4,5,6. и 7. се спомињу забране рекламирања, оглашавања, промоције и сличних активности. Електронски уређаји за загријавање дуванских производа су изостављени из забрана из члана 18. Додавањем електронских уређаја за загријавање у забрану рекламирања и промоције увела би се потпуна забрана рекламирања свих дуванских производа и њима припадајућих уређаја. У супротном, закон би на тржишту створио нелојалну конкуренцију и дао би могућност рекламирања само оним компанијама које производе гријане дуванске производе и електронске уређаје за њихово загријавање, а на тржишту је таквих само двије, док је пуно већи број увозника и дистрибутера дуванских производа.  Уколико се усвоји измјена члана 2. тачке 15. ова интервенција није потребна. | **Прихвата се.**  15) гријани дувански производ је нови дувански производ који се загријава како би се произвеле емисије које садржавају никотин и друге хемикалије које корисник затим удише помоћу електронског уређаја за загријавање и који је, зависно од његових својстава, бездимни дувански производ или дувански производ за пушење,  ГЛАВА V - забрана рекламирања, промоције и спонзорисања дувана, дуванских и осталих производа за пушење убраја и електронске уређаје за загријавање. |
|  | Удружење ПРОИ | 20.  21.  22. | Образложење: У наведене чланове поред забране продаје дувана, дуванских и осталих производа за пушење додати и електронске уређаје за загријавање дуванских производа. Уколико се усвоји измјена члана 2. тачке 15. ова интервенција није потребна. | **Прихвата се.** |
|  | Удружење ПРОИ | 25. | Приједлог: Наведени члан допунити следећим ставкама: забрану било каквог укључивања дуванске индустрије у политике контроле дувана; обавезу ограничавања интеракције с дуванском индустријом на начин да свака комуникација мора бити пријављена Комисији за контролу дувана, дуванских и осталих производа за пушење; забрану активности које дуванска индустрија описује као ,,друштвено одговорне“ укључујући, али се на ограничавајући на активности означене као ,,коорпоративна друштвена одгвоворност“.  Образложење: Како би се у потпуности испуниле обавезе према Оквирној конвенцији о контроли дувана СЗО члан 5.3. | **Не прихвата се.**  Разлог: Дефиниција предложена Нацртом Закона је усклађена са систематиком Закона. |
| 9. | HORECA  Удружење послодаваца туризма и угоститељства Републике Српске | 3. | Измјена става 2.  Приједлог: Састав Комисије допунити са два члана – представници Уније послодаваца Републике Српске, тј. Привредне коморе Републике Српске  Образложење: Укључивање горе наведених представника би унаприједио рад Комисије, јер се ради о организацијама које имају непосредан увид у праксу и искуство из реалног сектора. Такав приступ се показао корисним и током доношења мјера у вези са ковид-19. | **Дјелимично се прихвата.**  Извршена је измјена члана 3. став 2. у погледу састава Комисије на начин:  (2)Комисију из става 1. овог члана чини 10 чланова, укључујући и предсједника Комисије и по једно именовано лице које се именује на приједлог:  1)Министарства здравља и социјалне заштите,  2)Министарства просвјете и културе,  3)Министарства пољопривреде, шумарства и водопривреде,  4)Министарства трговине и туризма,  5)Министарства привреде и предузетништва,  6)Министарства финансија,  7)Министарства унутрашњих послова,  8)привредног сектора,  9)Јавне здравствене установе Институт за јавно здравство (у даљем тексту: Институт) и  10)Републичке управе за инспекцијске послове. |
|  | HORECA  Удружење послодаваца туризма и угоститељства Републике Српске | 6. | Измјена става 4.  Образложење: Наведена одредба није спроводива у пракси. Послодавци и пружаоци услуга у угоститељском сектору не могу бити обавезани да се физички или на било који други начин ,,боре“ са лицима која крше забрану пушења у затвореним просторима. Оквир наших реалних могућности – јасно истакнута обавјештења о забрани пушења и уклањање пепељара. | **Прихвата се.**  (4)У случају да физичко лице не поштује забрану пушења, корисник затвореног простора у којем је забрањено пушење обавезан је да то лице опомене, ускрати му услугу и затражи од лица да напусти простор.  (5)Уколико физичко лице након изречене опомене и ускраћивања услуге на захтјев корисника затвореног простора не напусти простор, корисник простора ће обавијестити комуналну полицију. |
|  | HORECA  Удружење послодаваца туризма и угоститељства Републике Српске | 7. | Ставови 4, 5. и 6.  Удружење послодаваца туризма и угоститељства Републике Српске HORECA изражава спремност да примијени нулту толеранцију везано за пушење у угоститељским објектима, умјесто да се испуњавају додатни услови прописани ставовима 4, 5. и 6.  Образложење: Предложени изузеци су веома сложени за спровођење и финансијски захтјевни за угоститељски сектор, а не доприносе на адекватан начин заштити здравља грађана, што је и циљ закона.  Удружење је спремно да преузме све обавезе које проистичу из потпуне забране пушења, чак и по цијену одрицања од дијела прихода, јер је здравље гостију и корисника услуга на првом мјесту. | **Прихвата се.** |
|  | HORECA  Удружење послодаваца туризма и угоститељства Републике Српске | 18. | Флексибилнији приступ везано за рекламирање, како би се омогућила видљивост брендова или произвођача, јер велики број привредних субјеката остварује значајну финансијску корист кроз рекламирање. Угоститељски и медијски сектор би на овај начин задржао дио прихода од оглашавања. | **Прихвата се.**  (3) Дуван, дувански производи и остали производи за пушење и уређаји за конзумацију гријаног дуванског производа у продајном објекту не смију бити директно видно изложени.  (4) Дуван, дувански производи и остали производи за пушење и уређаји за конзумацију гријаног дуванског производа у продајном објекту се излажу на начин да су постављени иза пулта на посебним полицама/ормарима или код благајне у самопослугама у једнобојној кутији са могућности затварања. |
| 10. | Привредна комора Пирот | 2. | Измјена става 1. тачке 16.  ,,остали производи за пушење су биљни производ за пушење, електронска цигарета и посуда за поновно пуњење”  Приједлог:  **остали производи за пушење су биљни производ за пушење.**  Образложење: конзумација електронских цигарета не улази у дефиницију пушења. Њиховом употребом се не ствара дим, већ водена пара. Посуда за поновно пуњење се односи на пуњење електронске цигарете, која сама није производ за пушење.    Нова тачка 18. у ставу 1.  Приједлог: **гријани биљни производ је производ на бази биљака, биља, воћа и целулозе који може садржавати никотин, али који не садржи дуван и конзумира се процесом загријавања, без изгарања”**  Образложење: није дефинисано постојећим Нацртом.  Измјена става 1. тачке 19.  ,,електронска цигарета означава производ који се може користити за конзумацију паре која садржи никотин или други биљни производ за пушење, путем усника, као и било ког саставног дијела тог производа, укључујући уложак, посуду за поновно пуњење и уређај без улошка или посуде, а може бити потрошна или поново пуњива путем посуде за поновно пуњење или уложака за једнократну употребу”  Приједлог: **електронска цигарета значи производ који се може користити за конзумацију паре која садржи никотин путем усника или било који саставни дио тог производа, укључујући уложак, танк и уређај без улошка или танка. Електронске цигарете могу бити потрошне или поново пуњиве путем спремника за поновно пуњење и танка или поновно пуњиве помоћу уложака за једнократну употребу.**  Образложење: Ускладити дефиницију са Директивом.  Измјена става 1. тачке 20.  ,,посуда за поновно пуњење је посуда која садржи текућину са никотином или другим биљним производом за пушење, а може се користити за поновно пуњење електронске цигарете”  Приједлог: Ускладити са Директивом, брисати дио ,,или другим биљним производом за пушење”.  Измјена става 1. тачке 22.  ,,електронски уређај за загријавање дуванских производа је сваки уређај који се користи за конзумацију гријаног дуванског производа”  Приједлог: електронски уређај за загријавање дуванских производа **и гријаних биљних производа** је сваки уређај који се користи за конзумацију гријаног дуванског производа **и гријаног биљног производа.**  Образложење: проширити дефиницију и на гријане биљне производе, јер се електронски уређај користи и за загријавање дуванских производа би гријаних биљних производа.  Измјена става 1. тачке 22.  ,,никотинске врећице су производи који не садрже дуван и служе за једнократну употребу, садрже никотин или једињења никотина и друге састојке упаковане у врећице или порозне врећице и искључиво су намијењени за оралну употребу”.  Приједлог: никотинске врећице су производи који не садрже дуван и служе за једнократну употребу, садрже никотин или једињења никотина **у максималној количини од 20 мг никотина по врећици** и друге састојке упаковане у врећице или порозне врећице и искључиво су намијењени за оралну употребу”  Образложење: допунити дефиницију прописивањем горње границе од 20 мг никотина по врећици.  Измјена става 1. тачке 23.  ,,пушење је радња која означава употребу дуванских и осталих производа за пушење, без обзира на то да ли је дувански дим испуштен сагоријевањем на активан или пасиван начин, или се емисијом отпуштају материје у процесу употребе бездимних дуванских и осталих производа”  Приједлог: дефиницију ускладити да буде истовјетна дефиницији из Закона ФБиХ. Уклонити дио ,,или се емисијом отпуштају материје у процесу употребе бездимних дуванских и осталих производа”  Образложење: Бездимни дувански производи конзумирају се без процеса сагоријевања. | **Не прихвата се.**  Разлог: предложена дефиниција не подржава систематику Закона.  **Не прихвата се.**  Разлог: предложена дефиниција не подржава систематику Закона.  **Дјелимично се прихвата.**  19)електронска цигарета је производ који се може користити за конзумирање паре која садржи никотин, путем усника, или било које компоненте производа, укључујући уложак, резервоар и уређај без улошка или резервоара, а може бити за једнократну употребу или се може пунити помоћу посуде за пуњење и резервоара.  **Не прихвата се.**  Разлог: предложена дефиниција не подржава систематику Закона.  **Не прихвата се.**  Разлог: предложена дефиниција не подржава систематику Закона.  **Не прихвата се.**  Разлог: предложена дефиниција не подржава систематику Закона. |
|  | Привредна комора Пирот | Поглавље III лабораторијско испитивање и извјештавање | Ускладити дио који се односи на означавање појединачних паковања, спољних паковања са Законом ФБиХ | **Прихвата се.**  Услађено је са законском регулативом у ФБиХ. |
|  | Привредна комора Пирот | Поглавље IV паковање и означавање | Цијело поглавље ускладити са Законом ФБиХ. Закон ФБиХ прописује да ће се дио који се односи на паковање и означавање почети примјењивати на дан почетка примјене садржајно истог прописа на територији Републике Српске и Брчко дистрикта, уколико почетак примјене таквог прописа у Републици Српској и Брчко дистрикту буде каснији у односу на такве рокове прописане овим ставом. | **Прихвата се.**  Услађено је са законском регулативом у ФБиХ. |
|  | Привредна комора Пирот | Поглавље V забрана рекламирања, промоције и спонзорисања дувана, дуванских и осталих производа за пушење | Ускладити са Законом ФБиХ | **Не прихвата се.**  Република Српска је самостална у законодавној дјелатности. |
|  | Привредна комора Пирот | Поглавље VI ограничења продаје дувана, дуванских и осталих производа за пушење | Ускладити са Законом ФБиХ.  Забрану продаје малољетницима проширити на никотинске врећице и гријане биљне производе. | Законом се забрањује продаја дувана, дуванских и осталих производа за пушење малољетним лицима. |
|  | Привредна комора Пирот |  | Почетак примјене прописа ускладити са Законом ФБиХ | Приједлог је неспроводив. |
| 11. | компанија ,,Philip Morris“ | 2. | Измјена става 1. тачке 23.  ,,пушење је радња која означава употребу дуванских и осталих производа за пушење, без обзира на то да ли је дувански дим испуштен сагоријевањем на активан или пасиван начин, или се емисијом отпуштају материје у процесу употребе бездимних дуванских и осталих производа”  Образложење: наведена дефиниција обухвата радње које нису пушење, као што су конзумирање бездимних дуванских производа или никотинских врећица.  Приједлог 1: **пушење је радња која означава употребу дуванских и осталих производа за пушење, без обзира на то да ли је дувански дим испуштен сагоријевањем на активан или пасиван начин,** ~~или се емисијом отпуштају материје у процесу употребе бездимних дуванских и осталих производа~~  Приједлог 2: преузети дефиницију пушења из члана 2. става 4. важећег Закона уз проширивање:  **Под пушењем** ~~дувана или дуванских производа~~**, у смислу овог закона, подразумијева се удисање дима запаљеног дуванског производа или осталих производа за пушење** ~~који садржи запаљиве састојке~~ **и намијењен је за конзумацију путем удисања.**  Приједлог 3: слична дефиниција у ФБиХ:  **Пушење је радња која доводи до сагоријевања дуванских производа и осталих производа за пушење , којом се ствара дим који се ослобађа директно у ваздух и удише га лице које извршава ове радње.**  Измјена става 1. тачке 15.  ,,гријани дувански производ је нови дувански производ који се загријава како би се произвеле емисије које садржавају никотин и друге хемикалије које корисник затим удише и који је, зависно од његових својстава, бездимни дувански производ или дувански производ за пушење”  Образложење: предложена дефиниција је усклађена са Директивом, али уноси неизвјесност да ли се ради о бездимном производу или не, и не уређује ко би то својство утврдио.  Приједлог 1: брисати дио предложене дефиниције тако да гласи: **гријани дувански производ је нови дувански производ који се загријава како би се произвеле емисије које садржавају никотин и друге хемикалије које корисник затим удише** ~~и који је, зависно од његових својстава, бездимни дувански производ или дувански производ за пушење~~  Приједлог 2: усвојити дефиницију и Закона Републике Србије: **несагоријевајући дуван јесте бездимни дувански производ који се користи за инхалирање паре** **(аеросола), путем електронског уређаја за загријавање дуванског односно биљног производа, сачињен тако да се приликом употребе загријава али не сагоријева.**  Приједлог 3: усвојити дефиницију ФБиХ.  **несагоријевајући дуван је бездимни дувански производ који се употребљава путем удисања аеросола од загријаног дувана, без сагоријевања.** | **Не прихвата се.**  Разлог: предложена дефиниција не подржава систематику Закона.  **Не прихвата се.**  Разлог: Разлог: Није у складу са Директивом 2014/40/EУ.  Тренутна дефиниција је усклађена. |
|  | компанија ,,Philip Morris“ | 21. | Измјена члана 21. став 8.  Никотинске врећице је потребно регулисати, а не забранити. Дозвољене су у ФБиХ, забраном у Републици Српској дошло би до преливања прихода из Републике Српске у Федерацију БиХ. Приједлог је да се забрана продаје никотинских врећица допуни прописивањем горње границе од 17 мг никотина по врећици.  Приједлог: **Забрањена је продаја никотинских врећица које садрже више од 17 мг никотина.**  Измјена члана 30. став 1. тачка 20. да гласи:  **продаје никотинске врећице које садрже више од 17 мг никотина** | **Прихвата се.**  (8)Забрањена је продаја никотинских врећица које садрже више од 17 мг никотина. |
|  | компанија ,,Philip Morris“ | Здравствена упозорења  16. | Измјена става 2.  Приједлог: **Здравствена упозорења из става 1. овог члана ~~су~~ могу бити : текстуална упозорења, општа упозорења, комбинована** **упозорења и информативне поруке.**  Образложење: Уобзирити Директиву, те комбинована здравствена упозорења прописати само за дуванске производе за пушење (65% с предње и задње стране појединачног и збирног паковања), док би за бездимне дуванске производе, електронске цигарете и биљне производе за пушење, било предвиђено само одговарајуће текстуално упозорење имајући у виду природу конзумирања ових производа, на 35% предње стране појединачног и збирног паковања. | **Прихвата се.**  (2) Здравствена упозорења из става 1. овог члана могу бити: текстуална упозорења, општа упозорења, комбинована упозорења и информативне поруке. |
|  | компанија ,,Philip Morris“ | 20. | Брисање става 3.  Примјери из региона гдје постоји оваква забрана су на Косову, у Хрватској и Словенији, док такве забране нема у Србији, Црној Гори, Сјеверној Македонији итд. Оваква забрана може произвести само негативне економске последице. | **Не прихвата се.**  Разлог: Изложеност дуванских производа у трговинама и продаја на полицама представљају важан аспект законске регулативе у Европској унији и шире, јер има значајан утицај на потрошачке навике и младе људе који су подложни дуванској индустрији.  Законодавство на ову тему се углавном базира на стандардизованим законским одредбама које се односе на здравствене ризике и спречавање лаког приступа дуванским производима. Дувански производи, укључујући традиционалне цигарете, и електронске цигарете, морају бити изложени на начин који минимизира њихову привлачност, нарочито за младе.  Кључне одредбе о изложености дуванских производа су: забрана видљиве изложености дуванских производа, а продаја на видљивим полицама у трговинама у великом броју земаља чланица Европске уније је забрањена или строго ограничена. Ова одредба је у складу са циљем да се смањи привлачност производа за младе и спријечи спонтано куповање.  Постоје стандардизоване продавницеу којима дувански производи морају бити изложени на посебним мјестима која су одвојена од других производа (Велика Британија, Француска, Швдска, а у Аустралији су лиценциране продавнице). Дозвољено само у посебним, регистрованим продавницама које имају лиценцу за продају дувана. Свјетска здравствена организација (СЗО) препоручује земљама да уведу строга ограничења за изложеност дуванских производа у трговинама, као дио напора да се смањи приступ овим производима, нарочито младим људима. Неки од важнијих аспеката ових препорука укључују:  1. забрану видљиве изложености (препорука СЗО да се дувански производи држе изван видљивог домашаја у затвореним витринама), а продају на мјестима која нису привлачна и која нису у непосредној близини других производа, и затворени су или сакривени у продавницама;  2**.** стандардизована паковања, једноставна, са великим и јасним упозорењима о здравстве- ним ризицима;  3. значај контрола и инспекција, уз контроле продаје и инспекције да испуњавају све прописе у вези са изложеношћу и продајом дуванских производа, и  4. да не продају дуванске производе младима уз поштовање правила о изложености.  Превенција продаје младима према СЗО укључује строгу контролу доступности дуванских производа у продавницама која је првенствено усмјерена на смањење приступа младим људима као један од кључних аспеката. Ово укључује не само забрану продаје младима, већ и уклањање дуванских производа из видокруга млађе популације. |
|  | компанија ,,Philip Morris“ | Забрана рекламирања производа  18. | Измјена става 8.  Треба имати у виду развој ове индустрије, те појаву нових никотинских производа који представљају алтернативу цигаретама. Док би разумно било забранити свеопште рекламирање и за те нове никотинске производе, јако је битно омогућити достављање информација о битним својствима ових производа као и производа за њихову употребу на мјесту продаје како би се пунољетни пушачи могли упознати са карактеристикама ових производа.  Приједлог: Под рекламирањем у смислу овог закона не подразумијева се објављивање података о квалитету и другим својствима производа из става 1. овог члана у стручним књигама, часописима и другим стручним издањима која су намијењена посебно за произвођаче и увознике ових производа, на начин да су запаковани у непровидни материјал затворен с обје стране, **као ни обавјештења дата на мјесту продаје о фактичким својствима и битним карактеристикама производа из ставова 1. и 3. осим дуванских производа за пушење.** | **Не прихвата се.**  Разлог: Напријед је већ образложено. |
|  | компанија ,,Philip Morris“ | 21. | Измјена става 6.  Потребно је прецизирати одредбу, јер је ова одредба разумна за предмете у општој употреби (нпр.гардероба), али не за предмете који се употребљавају са дуванским производима нпр. патрона гријаних дуванских производа и уређаја за њихово загријавање…  Приједлог: Забрањена је продаја производа који нису дувански **или остали производи за пушење** **и који се не користе са овим** **производим**а али имају:  1) назив или лого произвођача дувана, дуванског производа и осталих производа за пушење,  2) назив било које врсте дувана, дуванског производа и осталих производа за пушење,  3) знака распознавања који директно или индиректно указује на дуван, дувански или остали производ за пушење,  4) амблем или сличан знак који асоцира на дуван, дувански производ и остале производе за пушење. | **Не прихвата се.**  Разлог: Напријед је већ образложено. |
|  | компанија ,,Philip Morris“ | 28. | Измјена става 1. тачке 14.  Приједлог: забрани производњу и продају и наложи уништавање других производа који носе назив или лого произвођача, односно назив, лого или другу ознаку и облик који подсјећа на дуван, дуванске и остале производе за пушење **супротно члану 21**(члан 21. став 6), | **Не прихвата се.**  Разлог: Нормирање одредаба овог Закона усклађено је са Правилима за израду закона и других прописа Републике Српске. |
|  | компанија ,,Philip Morris“ | 30. | Измјена става 1. тачке 17.  Приједлог:производи или продаје друге производе који носе назив или лого произвођача или било који знак препознатљивости дувана, дуванског или осталих производа за пушење **супротно члану 21** (члан 21. став 6) | **Не прихвата се.**  Разлог: Нормирање одредаба овог Закона усклађено је са Правилима за израду закона и других прописа Републике Српске. |
|  | компанија ,,Philip Morris“ | 13. | Ради усклађивања са ЕУ Директивом из 2014. године, прецизирати у члану 13. да је максимална запремина једнократних е-цигарета 2 мл, и додатно, треба исправити референцу у ставу 3, на члан 8, став 1, а не став 2, тако да забрањује употребу арома које су канцерогене, мутогене и сл, а не карактеристичне ароме. Дјелује да је у питању техничка омашка. Забрана карактеристичних арома у е-цигаретама није предвиђена у ЕУ.  Приједлог: 1)текућина која садржи никотин продаје се искључиво у за то намијењеним посудама за поновно пуњење који немају запремину већу од 10 мл, у потрошним електронским цигаретама **запремине до 2 мл,** или у улошцима за једнократну употребу, на начин да улошци или посуда за поновно пуњење не прелазе запремину од 2 мл,  3)текућина која садржи никотин не садржи адитиве наведену у члану 8. став **1**~~2~~. овог закона. | **Прихвата се.** |
|  | компанија ,,Philip Morris“ | Ступање на снагу Закона – транзициони период | Предвидјети почетак примјене у предвиђеном року од годину дана, до када је већ предвиђено да се донесу сви потребни правилници за примјену. Рок за усаглашавање пракси дуванске индустрије са законом одредити на 12 мјесеци од ступања закона на снагу, | **Дјелимично се прихвата.**  Прелазни период за нову регулативу.  У многим земљама, када се усвоје нови закони или правила, може бити прелазни период који омогућава продавцима да се усагласе са новим захтјевима. У овом периоду, могу се добити изузећа од строгих регулатива као што су означавање паковања, или ограничавање промоције и рекламирања. |
| 12. | Удружење хотелијера Јахорина |  | - туристи који посјећују Републику Српску су примарно из БиХ, Србије, Хрватске, Мађарске, Турске, замаља које имају 30% пушача који су неминовно наши гости. Уколико створимо неповољно окружење за те госте, а који су пушачи, имаћемо смањен број долазака, ноћења, што ће негативно утицати на одрживост пословања хотелске индустрије али и смањену потрошњу по другим основама које гости свакако праве када посјете Републику Српску. Очигледан примјер је Град Источно Сарајево, кој биљежи очигледан пораст броја посјета и промета у кафићима и ресторанима, након што је у Федерацији БиХ уведен сличан закон, а у Републици Српској још увијек није. Једноставно, због блажих прописа гости су почели више да посјећују простор Републике Српске.  - новим законом је потребно јасно дефинисати да ли је дозвољено пушење у простору у којем се служи храна, односно да ли је у ресторанима дозвољено пушење, што предлажемо да буде дозвољено, наравно у посебно одвојеном дијелу  - захтјевамо да приликом израде Правилника који уређују област којом се регулише изглед и техничка опремљеност просторија у угоститељским објектима предвиђене за пушаче, исти добијемо на увид, и да се строго поведе рачуна о техничким захтјевима, посебно за вентилацију, јер скупа рјешења ће негативно утицати на привредне субјекте који немају довољно средстава за куповину скупих филтера или израду неоправдано скупих рјешења. Ово посебно наглашавамо из разлога што велики број домаћинстава, зграда, па чак и јавних институција користи угаљ за загријавање, а немају никакве филтере и сигурно више загађују ваздух него дувански дим  - противимо се мјери забране излагања дуванских производа у угоститељским објектима док су дувански производи видљиви и истакнути у продавницама, бензиснким пумпама, итд. Ово нас ставља у неповољан положај и ствара велики простор за кажњавање угоститељских објеката по овом основу, смањује промет у самим угоститељским објектима. Такође, из практичних разлога, дувански производи имају посебно дизајниране кутије, боxове, хјумидоре, који прије свега омогућавају сигурно складиштење дуванских производа, осигуравају одржавање квалитета истих те самим угоститељима омогућава да на лакши и правилнији начин воде рачуна о овим производима  - против смо мјере која предвиђа сваки облик рекламирања дуванских производа, Члан 18, из простог разлога што дуванска индустрија кроз годишње уговоре, комерцијалне или друге врсте у индустрију туризма у Републици Српској, врати, по слободној процјени скоро 1 милион КМ, а кроз подршку разним фестивалима та цифра досеже и 3 милиона КМ на годишњем нивоу, и то сам на основу излагања лога или назива, без иједне прорпратне поруке. Захјтевамо да се ова чињеница узме у обзир  - захтјевамо да се приликом одређивања казнених мјера детаљније разложе и раздвоје врсте прекршаја јер је недопустиво да се истом казненом мјером може казнити правно лице које на незаконит начин производи дуванске производе, Члан 30, став 1,  и правно лице које видно изложи дуванске производе, Члан 30, став 15. Ако је дозвољена продаја, онда производ мора бити и видљив.  - не слажемо се са констатацијом да предложене измјене Закона немају негативне ефекте, поготово у економском смислу, јер смо овим законом принуђени на прављење посебних просторија за пушаче, прављење додатних вентилационих система и набавку скупих филтера, што су свакако значајна финансијска издавања. Наравно да нам Закон даје могућност да се опредијелимо и да будемо искључиво непушачки објекти али у том случају се одричемо свих гостију који су пушачи, значајно смањујемо промете и приливе који су директно и индиректно везани за дуванску индустрију, сав терет овог закона пада на индустрију туризма која је генератор и покретач свих осталих грана индустрије. | **Не прихвата се.**  Разлог: Прихваћен је приједлог Удружења послодаваца туризма и угоститељства Републике Српске (HORECA) који су изразили спремност да примијене нулту толеранцију везано за пушење у угоститељским објектима, умјесто да се испуњавају додатни услови прописани ставовима 4, 5. и 6**.** у члану 7. |